CELEX: 62011TN0066
Language: hu
Date: 2011-01-28 00:00:00
Title: T-66/11. sz. ügy: 2011. január 28-án benyújtott kereset — Present Service Ullrich kontra OHIM — Punt-Nou (babilu)

19.3.2011   
            
            
               HU
            
            
               Az Európai Unió Hivatalos Lapja
            
            
               C 89/26
            
         2011. január 28-án benyújtott kereset — Present Service Ullrich kontra OHIM — Punt-Nou (babilu)
   (T-66/11. sz. ügy)
   2011/C 89/50
   A keresetlevél nyelve: angol
   
      Felek
   
   
      Felperes: Present Service Ullrich Verwaltungs-GmbH (Erlangen, Németország) (képviselő: A. Graf von Kalckreuth ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Másik fél a fellebbezési tanács előtti eljárásban: Punt-Nou, SL (Ontynient, Spanyolország)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának 2010. november 19-i R 773/2010-2. sz. ügyben hozott határozatát;
            
         
               —
            
            
               a Törvényszék utasítsa el a bejelentő „babilu” védjegyével szemben benyújtott felszólalást, és rendelje el a „babilu” védjegy lajstromozását valamennyi bejelentett áru és szolgáltatás tekintetében;
            
         
               —
            
            
               a Törvényszék az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: A felperes.
   
      Az érintett közösségi védjegy: A „babilu” szóvédjegy a 16., 18., 35., 36., 38. és 41. osztályba tartozó áruk és szolgáltatások tekintetében — 7205305. sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: A fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: A 3363645. sz. „BABIDU” közösségi szóvédjegy többek között a 35. osztályba tartozó szolgáltatások tekintetében
   
      A felszólalási osztály határozata: A felszólalási osztály a felszólalást elutasította.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A 207/2009 tanácsi rendelet 8. cikke (1) bekezdése b) pontjának megsértése, mivel a fellebbezési tanács tévesen vélte úgy, hogy az érintett közönség részéről fennáll az összetévesztés veszélye.